কাউখালীতে ২৩ প্রাথমিক বিদ্যালয়ে ল্যাপটপ বিতরণ | আজকের বার্তা
প্রকাশিত : ডিসেম্বর ১৯, ২০১৭, ২০:৩৬
পিরোজপুর প্রতিনিধি: পিরোজপুরের কাউখালীতে ২৩টি প্রাথমিক বিদ্যালয়ে ল্যাপটপ বিতরণ করা হয়েছে। প্রাথমিক শিক্ষা উন্নয়ন কর্মসূচির(পিইডিপি-৩) আওতায় আজ মঙ্গলবার উপজেলা পরিষদ সভাকক্ষে আনুষ্ঠানিকভাবে এ ল্যাপটপ বিতরণ করা হয়।
এ বিতরণ কর্মসূচির উদ্বোধন করেন উপজেলা নির্বাহী কর্মকর্তা ইসরাত জাহান।
উপজেলা শিক্ষা কর্মকর্তা খোন্দকার জসীম আহম্মেদের সভাপতিত্বে বিতরণ অনুষ্ঠানে বক্তব্য দেন উপজেলা ভাইস চেয়ারম্যান কামরুজ্জামান মিঠু, নারী ভাইস চেয়ারম্যান চৌধুরী ফাতেমা ইয়াসমীন, সহকারী কমিশনার(ভূমি)মাধবী রায়, উপজেলা প্রাথমিক শিক্ষক সমিতির সভাপতি সুব্রত রায়,সাধারণ সম্পাদক মো. হাবিবুল্লাহ ফকির, থানার অফিসার ইনচার্জ মো. মহিবুল্লাহ, সহকারী শিক্ষা অফিসার এসকে জাবিদ হোসেন, সহকারী ইন্সট্রাক্টও আল মামুন প্রমূখ।
অতিথিদের বক্তব্য শেষে উপজেলার উপজেলার ২৩টি প্রাথমিক বিদ্যালয়ের প্রধান শিক্ষকদের হাতে একটি করে ল্যাপটপ ও কম্পিউটার সামগ্রী তুলে দেওয়া হয়।
উল্লেখ্য, ডিজিটাল বাংলাদেশ গড়ার লক্ষে সারা দেশে ৬৪ হাজার প্রাথমিক বিদ্যালয়ে মাল্টিমিডিয়া ক্লাস চালুর লক্ষে প্রাথমিক শিক্ষা অধিদপ্তর একসেস টু ইনফরমেশন (এটুআই)কর্মসূচির আওতায় প্রশিক্ষণ পরবর্তী এ ল্যাপটপ বিতরণ কর্মসূচি বাস্তবায়ন করছে।